อายุ17ปีฟันกรามซี่ในสุดผุและแตกมาประมาณ2ปีเป็นคนกลัวฟันมากไม่กล้าไปถอนตอนนี้มีตุ่มขึ้นมาตรงรูข้างในที่ฟันแตกคล้ายๆร้อนในแต่เป็นมานานแล้วไม่รู้สึกเจ็บหรือปวดเป็นอันตรายไหมคะกังวลมาก
สวัสดีค่ะ ฟันผุเป็นภาวะที่ผิวฟันเกิดเป็นจุดหรือรูโหว่ เกิดได้จากหลายสาเหตุค่ะ โดยส่วนใหญ่มักจะเกี่ยวกับการติดเชื้อแบคทีเรียในช่องปาก การดื่มน้ำหวานน้ำอัดลม กินขนมขบเคี้ยวเป็นประจำ แล้วไม่รักษาสุขภาพฟันให้ดี ไม่ได้แปรงฟันหรือทำความสะอาดหลังจากนั้น โดยเป็นภาวะที่หากไม่ได้รับการรักษาอย่างถูกต้อง อาการจะลามลึกลงไปถึงรากฟันทำให้อาจเสียฟันซี่นั้นไปอย่างถาวรได้ อาการอาจมาด้วยปวดก่อนได้วิธีการรักษาฟันผุนั้นขึ้นกับความรุนแรงของโรค ทันตแพทย์จะเป็นผู้ประเมินดูอีกครั้ง มีทั้งการอุดฟัน ครอบฟัน รักษารากฟัน หรือถอนฟันซี่นั้นๆไปและใส่ฟันปลอมทดแทนแทน แนะนำสอบถามทันตแพทย์ที่ดูแลอีกครั้ง โดยจากอาการที่กล่าวมานั้นคิดว่าอาจจะเป็นอาการที่เกี่ยวกับฟันผุได้ค่ะ แนะนำการไปรักษาแต่เนิ่นๆเพื่อให้ได้ผลลัพธ์การรักษาที่ดีที่สุด และอาจจะยังเก็บรักษาฟันไว้ได้เบื้องต้น รักษาความสะอาดภายในช่องปากให้ดี แปรงฟัน 2 ครั้งเช้าเย็น งดการรับประทานอาหารหวานๆหรือน้ำอัดลม